ดัชนีหุ้นภาคเช้าปิดบวก2.55 จุด
หุ้นปิดภาคเช้าที่ 887.06จุด บวก 2.55จุด มูลค่าซื้อขาย 16,300ล้านบาท ตามแรงเก็งกำไรในหุ้นขนาดกลางและเล็ก&nbsp;
26 ส.ค. 2553

หุ้นปิดภาคเช้าที่ 887.06จุด บวก 2.55จุด มูลค่าซื้อขาย 16,300ล้านบาท ตามแรงเก็งกำไรในหุ้นขนาดกลางและเล็ก 
ตลาดหุ้นวันที่ 26 ส.ค.เปิดตลาดบวกตามตลาดหุ้นในภูมิภาคดันดัชนีขึ้นไปแตะระดับสูงสุดของการซื้อขายรอบเช้าที่ระดับ 889.71 จุด  แต่หลังจากนั้นมีแรงขายทำกำไรออกมาทำให้ดัชนีหุ้นปรับตัวลดลงไปต่ำสุดที่ระดับ 883.95 จุด ก่อนจะรีบาวน์ขึ้นมาและปิดตลาดที่ระดับ  887.06 จุด เพิ่มขึ้น 2.55 จุด หรือ0.29% มูลค่าการซื้อขาย 16,300 ล้านบาท แรงเก็งกำไรเข้ามาในหุ้นขนาดกลางและเล็ก 
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นสามารปิดบวกได้เป็นไปตามตลาดหุ้นในภูมิภาค และมีแรงขายเพื่อทำกำไรทำให้ระหว่างทางดัชนีหุ้นปรับตัวติดลบ 
สำหรับภาคบ่ายคาดว่าวันนี้ดัชนีหุ้นจะเคลื่อนไหวในกรอบแคบระหว่าง 880-890 จุด เพราะไม่น่าจะมีปัจจัยเข้ามากระทบ ส่วนการพิจารณาของศาลปกครองกรณีมาบตาพุดที่จะมีขึ้นในช่วงบ่ายคาดว่าจะเป็นเพียงการไต่สวนเท่านั้น จึงไม่น่าจะมีความคืบหน้าใดที่มีผลต่อการเคลื่อนไหวของดัชนีหุ้น